Nafarroako Parlamentuko Mahaiak, 2021eko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Beriaingo eskola publikoari buruz María Luisa De Simón Caballero andreak aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko azaroaren 2an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa De Simón Caballero andreak, Legebiltzarreko Erregelamenduan ezarritakoaren babesean, honako galdera hau egiten du, Parlamentu honen hurrengo Osoko Bilkuran ahoz erantzun dakion.

Beriaingo ikastetxe publikoak egiturazko gabezia larriak dauzka. Ikastetxeko instalazioak nabarmen hondatu dira Hezkuntza Departamentuak urteetan utzita izan duelako.

Iragan legegintzaldian zenbait obra egin ziren ikastetxean, eta horri esker nabarmen hobetu zen instalazioen egoera, baina oraindik ere egin beharreko zenbait hobekuntza obra dago egiteke.

Hezkuntza Departamentuak zer jarduketa aurreikusi ditu Beriaingo eskola publikoan egin beharreko egiturazko obrak bukatzeko?

Iruñean, 2021eko urriaren 28an

Foru parlamentaria: Marisa de Simón Caballero